રંગોની સાઇકોલોજિકલ અસર પ્રમાણે રંગોની બે શ્રેણી છેઃ લાલ, પીળો અને ઓરેન્જ જેવા વૉર્મ એટલે કે ઉત્તેજક રંગો અને લીલો, વાદળી અને પર્પલ જેવા કૂલ એટલે કે શીતળ, ઠંડા રંગો. વૉર્મ રંગો આરામથી લઈને દુશ્મનાવટ અને ગુસ્સા સુધીની લાગણીઓ જન્માવી શકે છે. કૂલ રંગો શાંતિ અને ઉદાસીના ભાવો જન્માવી શકે છે. કલર થેરાપીના આધારે રંગોનો રોજિંદા જીવનમાં પણ ઉપયોગ કરી શકાય છે. જેમ કે, ઘરને ફરી પેઇન્ટ કરાવવાનું હોય કે ઘર કે રૂમનું સુશોભન કરવાનું હોય લાગણીઓ અને મૂડને અસર કરતા રંગોને ધ્યાનમાં રાખવા જેવા છે.